title: Директива 2007/55/ЕО на Комисията от 17 септември 2007 година за изменение на някои приложения към директиви 76/895/ЕИО, 86/362/ЕИО, 86/363/ЕИО и 90/642/ЕИО на Съвета относно максимално допустими количество на остатъци от азинофос-метил (Текст от значение за ЕИП)

text:
               18.9.2007

               BG

               Официален вестник на Европейския съюз

               L 243/41

      ДИРЕКТИВА 2007/55/ЕО НА КОМИСИЯТА

   от 17 септември 2007 година
   за изменение на някои приложения към директиви 76/895/ЕИО, 86/362/ЕИО, 86/363/ЕИО и 90/642/ЕИО на Съвета относно максимално допустими количество на остатъци от азинофос-метил
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 76/895/ЕИО на Съвета от 23 ноември 1976 г. относно определянето на максимални количества на остатъци от пестициди във и върху плодове и зеленчуци (1), и по-специално член 5 от нея,
   като взе предвид Директива 86/362/ЕИО на Съвета от 24 юли 1986 г. относно определянето на максимални количества на остатъци от пестициди във и върху зърнените култури (2), и по-специално член 10 от нея,
   като взе предвид Директива 86/363/ЕИО на Съвета от 24 юли 1986 г. относно определянето на максимални количества на остатъци от пестициди във и върху храните от животински произход (3), и по-специално член 10 от нея,
   като взе предвид Директива 90/642/ЕИО на Съвета от 27 ноември 1990 г. относно определянето на максимални количества на остатъци от пестициди във и върху някои продукти от растителен произход, включително плодове и зеленчуци (4), и по-специално член 7 от нея,
   като има предвид, че:

               (1)

               Комисията беше информирана, че е възможно настоящите максимално допустими количества на остатъци от азинофос-метил да се нуждаят от преразглеждане, като се има предвид наличието на нова информация от токсикологична гледна точка и дневната доза, приемана от потребителите. Комисията поиска съответната държава-членка, докладваща относно азинофос-метила по силата на Директива 91/414/ЕИО на Съвета (5), да направи предложение за преразглеждане на максимално допустимите количества (МДК), определени в Общността. Такова предложение бе предоставено на Комисията.

               (2)

               МДК на Общността и количествата, препоръчвани от Codex Alimentarius, са установени и оценени посредством сходни процедури. Съществуват редица МДК за азинофос-метил, определени от Codex Alimentarius. МДК на Общността, основани на МДК от Codex Alimentarius, също бяха оценени от докладващата държава-членка, като се взе предвид наличието на нова информация за рисковете за потребителите.

               (3)

               Краткосрочното или дългосрочното излагане на потребителите на азинофос-метил, посредством хранителни продукти, беше преразгледано и оценено в съответствие с действащите в Общността процедури и практики, вземайки предвид насоките, публикувани от Световната здравна организация (6). Въз основа на това следва да се определят нови МДК, които да гарантират, че няма неприемлива експозиция на потребителите.

               (4)

               За да се гарантира подходяща защита на потребителя срещу излагане на остатъчни вещества в резултат от неразрешени употреби на продукти за растителна защита, следва да се определят МДК за съответните комбинации от продукт/пестицид на долната граница на аналитично откриване.

               (5)

               Необходимо е следователно да бъдат изменени МДК, установени в приложенията към директиви 76/895/ЕИО, 86/362/ЕИО, 86/363/ЕИО и 90/642/ЕИО, за да се осигури възможност за необходимите наблюдение и контрол върху забраната за тяхната употреба и за да се защитят потребителите.

               (6)

               Чрез Световната търговска организация бяха информирани търговските партньори на Общността по отношение на новите МДК и техните становища относно тези граници ще бъдат взети предвид.

               (7)

               Следователно директиви 76/895/ЕИО, 86/362/ЕИО, 86/363/ЕИО и 90/642/ЕИО следва да бъдат съответно изменени.

               (8)

               Предвидените в настоящата директива мерки са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   В приложение II към Директива 76/895/ЕИО вписването относно азинофос-метил се заличава.
   Член 2
   Директива 86/362/ЕИО се изменя в съответствие с приложение I към настоящата директива.
   Член 3
   Директива 86/363/ЕИО се изменя в съответствие с приложение II към настоящата директива.
   Член 4
   Директива 90/642/ЕИО се изменя в съответствие с приложение III към настоящата директива.
   Член 5
   Държавите-членки приемат и публикуват най-късно до 18 март 2008 г. законовите, подзаконовите и административните разпоредби, необходими, за да се съобразят с настоящата директива. Те съобщават незабавно на Комисията текста на тези разпоредби и предоставят таблица на съответствието между тези разпоредби и настоящата директива.
   Те прилагат тези разпоредби, считано от 19 март 2008 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на това позоваване се определят от държавите-членки.
   Член 6
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 7
   Адресати на настоящата директива са държавите-членки.

      Съставено в Брюксел на 17 септември 2007 година.

            За Комисията

         Markos KYPRIANOU

            Член на Комисията

      (1)  ОВ L 340, 9.12.1976 г., стр. 26. Директива, последно изменена с Директива 2007/8/ЕО на Комисията (ОВ L 63, 1.3.2007 г., стp. 9).

      (2)  ОВ L 221, 7.8.1986 г., стр. 37. Директива, последно изменена с Директива 2007/27/ЕО на Комисията (ОВ L 128, 16.5.2007 г., стp. 31).

      (3)  ОВ L 221, 7.8.1986 г., стр. 43. Директива, последно изменена с Директива 2007/28/ЕО на Комисията (ОВ L 135, 26.5.2007 г., стр. 6).

      (4)  ОВ L 350, 14.12.1990 г., стр. 71. Директива, последно изменена с Директива 2007/39/ЕО на Комисията (ОВ L 165, 27.6.2007 г., стp. 25).

      (5)  ОВ L 230, 19.8.1991 г., стр. 1. Директива, последно изменена с Директива 2007/52/ЕО на Комисията (ОВ L 214, 17.8.2007 г., стp. 3).

      (6)  Насоки за прогнозното изчисляване на количествата остатъци от пестициди, приемани с храната (актуализирани), изготвени от Световната система за екологичен мониторинг/програма за безопасност на храните (GEMS/Food Programme) в сътрудничество с Комитета за Кодекса за остатъците от пестициди, и публикувани от Световната здравна организация, 1997 г. (WHO/FSF/FOS/97.7).

      ПРИЛОЖЕНИЕ I
      Следните редове се прибавят в приложение II, част А, към Директива 86/362/ЕИО:

                     Остатъци от пестициди

                     Максимално допустими количества в мг/кг

                     „Азинофос-метил

                     0,05 (*)
                     ЗЪРНЕНИ ХРАНИ“

      ПРИЛОЖЕНИЕ II
      Следните редове се прибавят в приложение II, част А, към Директива 86/363/ЕИО:

                     Максимално допустими количества в мг/кг (ppm)

                     Пестицидни остатъци

                     на мазнината в месо, месни продукти и карантии и животинските мазнини, посочени в приложение I, позиции ex 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 и 1602 (1) (4)

                     за сурово краве мляко и пълномаслено краве мляко, посочени в приложение I, позиция 0401: за други храни в позиции 0401, 0402, 0405 00 и 0406 в съответствие с (2) (4)

                     на белени пресни яйца, за птичи яйца и яйчени жълтъци, посочени в приложение I, позиции 0407 00 и 0408 (3) (4)

                     „Азинофос-метил

                     0,01 (1)

                     0,01 (1)

                     0,01 (1)

         (1)  Показва по-ниска граница от аналитично изчислената.“

      ПРИЛОЖЕНИЕ III
      Следната колона се прибавя в приложение II, част А, към Директива 90/642/ЕИО:

                     „Групи и примери за отделни продукти, за които се прилагат МДК

                     Азинофос-метил

               1.   Плодове, пресни, изсушени или сурови, замразени, несъдържащи добавена захар, ядки

                                 i)

                                 ЦИТРУСОВИ ПЛОДОВЕ

                     0,05 (1)

                     Грейпфрут

                     Лимони

                     Сладки лимони

                     Мандарини (включително клементинки и други хибриди)

                     Портокали

                     Помело

                     Други

                                 ii)

                                 ЧЕРУПКОВИ ПЛОДОВЕ (със или без черупки)

                     0,5

                     Бадеми

                     Бразилски орехи

                     Кашу

                     Кестени

                     Кокосови орехи

                     Лешници

                     Орехи „макадамия“

                     Пеканови орехи

                     Ядки от борови шишарки

                     Шам фъстък

                     Орехи

                     Други

                                 iii)

                                 СЕМКОВИ ПЛОДОВЕ

                     0,5 (2)

                     Ябълки

                     Круши

                     Дюли

                     Други

                                 iv)

                                 КОСТИЛКОВИ ПЛОДОВЕ

                     0,5 (2)

                     Кайсии

                     Череши

                     Праскови (включително нектарини и подобни хибриди)

                     Сливи

                     Други

                                 v)

                                 ЯГОДОВИ ПЛОДОВЕ И ДРЕБНОПЛОДНИ

                                 a)

                                 Десертно и винено грозде

                     0,05 (1)

                     Десертно грозде

                     Винено грозде

                                 б)

                                 Ягоди (без диви горски ягоди)

                     0,5 (2)

                                 в)

                                 Къпиноплодни (без дивите плодове)

                     0,5 (2)

                     Къпини

                     Едри къпини

                     Хибрид (кръстоска) между малина и къпина

                     Малини

                     Други

                                 г)

                                 Други дребноплодни и ягодови плодове (различни от диворастящи)

                     Боровинки

                     Червени боровинки

                     0,1

                     Френско грозде (червено, черно (касис) и бяло)

                     0,5 (2)

                     Цариградско грозде

                     0,5 (2)

                     Други

                     0,05 (1)

                                 д)

                                 Диворастящи ягодови и други плодове

                     0,05 (1)

                                 vi)

                                 ДРУГИ ПЛОДОВЕ

                     0,05 (1)

                     Авокадо

                     Банани

                     Фурми

                     Смокини

                     Киви

                     Кумкуат

                     Личи

                     Манго

                     Маслини (за консумация)

                     Маслини (за производство на маслиново масло)

                     Папая

                     Маракуя

                     Ананаси

                     Нар

                     Други

               2.   Зеленчуци, пресни или неварени, в замразено или изсушено състояние

                                 i)

                                 КОРЕНОПЛОДНИ И ГРУДКОВИ ЗЕЛЕНЧУЦИ

                     0,05 (1)

                     Червено цвекло

                     Моркови

                     Маниока

                     Целина с едри глави

                     Хрян

                     Земни ябълки

                     Пащърнак

                     Корени от магданоз

                     Репички

                     Козя брада

                     Сладки картофи

                     Жълта ряпа

                     Ряпа

                     Игнам

                     Други

                                 ii)

                                 ЗЕЛЕНЧУЦИ С ЛУКОВИЦА

                     0,05 (1)

                     Чесън

                     Лук

                     Шалот

                     Зелен лук

                     Други

                                 iii)

                                 ЗЕЛЕНЧУЦИ ПЛОДОВЕ

                                 a)

                                 Зеленчуци от семейство Solanacea

                     0,05 (1)

                     Домати

                     Пиперки

                     Патладжани

                     Бамя

                     Други

                                 б)

                                 Зеленчуци от семейство тиквови — ядлива кора

                     Краставици

                     0,2

                     Корнишони

                     Тиквички

                     Други

                     0,05 (1)

                                 в)

                                 Зеленчуци от семейство тиквови — с неядлива кора

                     0,05 (1)

                     Пъпеши

                     Тиква

                     Диня

                     Други

                                 г)

                                 Сладка царевица

                     0,05 (1)

                                 iv)

                                 ЗЕЛЕНЧУЦИ ОТ ВИДА BRASSICA

                     0,05 (1)

                                 a)

                                 Зелеви (развитие на съцветия)

                     Броколи (включително Calabrese)

                     Карфиол

                     Други

                                 б)

                                 Зелеви (на глави)

                     Брюкселско зеле

                     Зеле

                     Други

                                 в)

                                 Зелеви (развитие на листа)

                     Китайско зеле

                     Кайл (къдраво зеле)

                     Други

                                 г)

                                 Алабаш

                                 v)

                                 ЛИСТНИ ЗЕЛЕНЧУЦИ И ПРЕСНИ ПОДПРАВКИ

                     0,05 (1)

                                 a)

                                 Марули и подобни

                     Кресон

                     Градинска салата

                     Маруля

                     Ескариол (широколистна ендивия)

                     Рукола

                     Листа и стъбла от зеле, включително листа от ряпа

                     Други

                                 б)

                                 Спанак и подобни

                     Спанак

                     Листа от цвекло (къдраво)

                     Други

                                 в)

                                 Воден кресон

                                 г)

                                 Ендивия

                                 д)

                                 Билки

                     Балдаран

                     Сибирски лук

                     Магданоз

                     Листа от целина

                     Други

                                 vi)

                                 БОБОВИ РАСТЕНИЯ (пресни)

                     0,05 (1)

                     Фасул (с шушулки)

                     Фасул (без шушулки)

                     Грах (с шушулки)

                     Грах (без шушулки)

                     Други

                                 vii)

                                 СТЪБЛЕНИ ЗЕЛЕНЧУЦИ (пресни)

                     0,05 (1)

                     Аспержи

                     Бяло цвекло

                     Целина

                     Копър

                     Артишок (ангинарии)

                     Праз

                     Ревен

                     Други

                                 viii)

                                 ГЪБИ

                     0,05 (1)

                                 a)

                                 Култивирани гъби

                                 б)

                                 Диворастящи гъби

                                 3.

                                 Бобови растения

                     0,05 (1)

                     Фасул

                     Леща

                     Грах

                     Лупина

                     Други

               4.   Маслодайни семена

                     Семена от лен

                     Фъстъци

                     Семена от мак

                     Семена от сусам

                     Семена от слънчоглед

                     Семена от рапица

                     Семена от соя

                     Семена от синап

                     Семена от памук

                     0,2

                     Семена от коноп

                     Други

                     0,05 (1)

                                 5.

                                 Картофи

                     0,05 (1)

                     Ранни картофи

                     Късни картофи

                                 6.

                                 Чай (изсушени листа и стебла, ферментирали или обработени другояче, Camellia sinensis)

                     0,1 (1)

                                 7.

                                 Хмел (сушен), включително под формата на гранули и неконцентриран прах

                     0,1 (1)

         (1)  Показва по-ниска граница от аналитично изчислената.

         (2)  Временни МДК до 18 септември 2008 г. След тази дата МДК ще са 0,05 () mg/kg, освен ако не са изменени с директива или регламент.“


title: Директива 2003/79/ЕО на Комисията от 13 август 2003 година за изменение на Директива 91/414/ЕИО на Съвета относно включване на Coniothyrium minitans като активно веществоТекст от значение за ЕИП.

text:
               03/ 48

               BG

               Официален вестник на Европейския съюз

               216

         32003L0079

               L 205/16

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 2003/79/ЕО НА КОМИСИЯТА

   от 13 август 2003 година
   за изменение на Директива 91/414/ЕИО на Съвета относно включване на Coniothyrium minitans като активно вещество
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), последно изменена с Директива 2003/31/ЕО на Комисията (2), и по-специално член 6, параграф 1 от нея,
   като има предвид, че:

               (1)

               В съответствие с член 6, параграф 2 от Директива 91/414/ЕИО на 10 септември 1997 г. германските власти получиха заявление от Prophyta GmbH, наричан по-нататък „заявителят“, за включване на активното вещество Coniothyrium minitans в приложение I към Директивата. В Решение 98/676/ЕО на Комисията (3), изменено с Решение 2002/748/ЕО (4), е потвърдено, че досието е „пълно“, в смисъл че по принцип отговаря на изискванията по отношение на данните и информацията, предвидени в приложения II и III към Директива 91/414/ЕИО.

               (2)

               Въздействието на това активно вещество върху здравето на човека и върху околната среда е било оценено в съответствие с разпоредбите на член 6, параграфи 2 и 4 от Директива 91/414/ЕИО за предлаганите от заявителя употреби. На 13 март 2000 г. посочената докладваща държава-членка е представила на Комисията проектодоклад за оценка относно веществото.

               (3)

               Този проектодоклад за оценка е бил прегледан от държавите-членки и от Комисията в рамките на Постоянния комитет по хранителната верига и здравето на животните. Прегледът е приключил на 4 юли 2003 г. в рамките на доклада за преглед на Комисията за Coniothyrium minitans.

               (4)

               Прегледът не установи никакви отворени въпроси или загриженост, които да изискват консултация с Европейския орган по безопасност на храните.

               (5)

               Проведените различни анализи показаха, че продукти за растителна защита, които съдържат Coniothyrium minitans, като цяло отговорят на изискванията на член 5, параграф 1, букви а) и б) от Директива 91/414/ЕИО във връзка с член 5, параграф 3 от нея, и по-специално що се отнася до употребите, анализирани и уточнени в доклада за преглед на Комисията. Следователно е уместно това активно вещество да бъде включено в приложение I, за да се гарантира, че във всички държави-членки разрешенията за продукти за растителна защита, които съдържат това активно вещество, да могат да бъдат издавани в съответствие с разпоредбите на настоящата директива.

               (6)

               Въпреки че все още предстои да бъдат приети единни принципи относно микроорганизмите, при издаването на разрешения е уместно държавите-членки да прилагат предвидените в член 4 от директивата общи разпоредби. Уместно е да се гарантира, че крайният доклад за преглед, с изключение на поверителната информация по смисъла на член 14 от Директива 91/414/ЕИО, е на разположение или е предоставен на разположение от държавите-членки за консултация от всяка от заинтересованите страни.

               (7)

               След включването е необходим разумен срок, за да се позволи на държавите-членки да приложат разпоредбите на Директива 91/414/ЕИО относно продукти за растителна защита, които съдържат Coniothyrium minitans, и по-специално да бъдат преразгледани съществуващите временни разрешения и преди изтичането на този срок последните да бъдат преобразувани в пълни разрешения, да бъдат изменени или оттеглени, в съответствие с разпоредбите на Директива 91/414/ЕИО.

               (8)

               Директива 91/414/ЕИО следва да бъде съответно изменена.

               (9)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя в съответствие с приложението към настоящата директива.
   Член 2
   Държавите-членки приемат и публикуват законовите, подзаконовите и административните разпоредби, необходими за да се съобразят с настоящата директива, най-късно до 30 април 2004 г. Те незабавно информират Комисията за това.
   Те прилагат тези разпоредби, считано от 1 юли 2004 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   1.   Държавите-членки преразглеждат разрешението, издадено за всеки продукт за растителна защита, който съдържа Coniothyrium minitans, за да гарантират, че са в съответствие с условията, свързани с това активно вещество, определени в приложение I към Директива 91/414/ЕИО. Когато е необходимо, те изменят или оттеглят разрешението в съответствие с Директива 91/414/ЕИО не по-късно от 30 юни 2004 година.
   2.   За всеки продукт за растителна защита, който съдържа Coniothyrium minitans като единствено активно вещество или като едно от няколко активни вещества, всички от които са включени в приложение I към Директива 91/414/ЕИО най-късно до 31 декември 2004 г., подлежи на преоценка от държавите-членки въз основа на досие, което отговаря на изискванията на приложение III към нея. На базата на тази оценка те определят дали продуктът отговаря на условията на член 4, параграф 1, букви б), в), г) и д) от Директива 91/414/ЕИО. Където е необходимо и най-късно до 30 юни 2005 г., те изменят или оттеглят даденото разрешение за всеки продукт за растителна защита.
   Член 4
   Настоящата директива влиза в сила на 1 януари 2004 г.
   Член 5
   Адресати на настоящата директива са държавите-членки

      Съставено в Брюксел на 13 август 2003 година.

            За Комисията

         David BYRNE

            Член на Комисията

      (1)  ОВ L 230, 19.8.1991 г., стр. 1.

      (2)  ОВ L 184, 23.7.2003 г., стр. 9.

      (3)  ОВ L 317, 26.11.1998 г., стр. 47.

      (4)  ОВ L 243, 11.9.2002 г., стр. 19.
   ПРИЛОЖЕНИЕ
   В края на таблицата от приложениe I се добавя следното вещество

                  Номер

                  Общоприето наименование, идентификационни номера

                  Обозначение на МСЧПХ

                  Чистота (1)

                  Влизане в сила

                  Изтичане на включването

                  Специални разпоредби

                  „71

                     Coniothyrium minitans

                  Щам CON/M/91-08 (DSM 9660)
                  Номер по CIPAC 614

                  Без предмет

                  За да бъдат получени уточнения относно чистотата и контрола на производството, виж доклада за преглед.

                  1 януари 2004 г.

                  31 декември 2013 г.

                  Може да бъде разрешена единствено употребата като фунгицид.
                  При издаване на разрешения се отчитат заключенията на доклада за преглед относно Coniothyrium minitans, и по-специално приложения I и II към него, както са обобщени на 4 юли 2003 г. от Постоянния комитет по хранителната верига и здравето на животните.
                  В рамките на тази цялостна оценка:

                              —

                              държавите-членки трябва да обърнат специално внимание на безопасността на потребителите и на работниците и да гарантират, че условията за разрешение включват подходящи защитни мерки.

      (1)  Допълнителните подробности относно идентичността и характеристиките на активните вещества фигурират в доклада за преглед.“


title: Директива 2009/4/ЕО на Комисията от 23 януари 2009 година относно контрамерки за установяване и предотвратяване на манипулирането на записите на тахографи, за изменение на Директива 2006/22/ЕО на Европейския парламент и на Съвета относно минималните условия за изпълнение на Регламенти (ЕИО) № 3820/85 и (ЕИО) № 3821/85 на Съвета относно социалното законодателство, свързано с дейностите по автомобилния транспорт, и за отмяна на Директива 88/559/ЕИО на Съвета (Текст от значение за ЕИП)

text:
               24.1.2009

               BG

               Официален вестник на Европейския съюз

               L 21/39

      ДИРЕКТИВА 2009/4/ЕО НА КОМИСИЯТА

   от 23 януари 2009 година
   относно контрамерки за установяване и предотвратяване на манипулирането на записите на тахографи, за изменение на Директива 2006/22/ЕО на Европейския парламент и на Съвета относно минималните условия за изпълнение на Регламенти (ЕИО) № 3820/85 и (ЕИО) № 3821/85 на Съвета относно социалното законодателство, свързано с дейностите по автомобилния транспорт, и за отмяна на Директива 88/559/ЕИО на Съвета
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2006/22/ЕО на Европейския парламент и на Съвета от 15 март 2006 г. относно минималните условия за изпълнение на Регламенти (ЕИО) № 3820/85 и (ЕИО) № 3821/85 на Съвета относно социалното законодателство, свързано с дейностите по автомобилния транспорт, и за отмяна на Директива 88/559/ЕИО на Съвета (1), и по специално член 15 от нея,
   като има предвид, че:

               (1)

               В съответствие с член 15 от Директива 2006/22/ЕО измененията на приложенията към посочената директива, необходими за тяхното адаптиране към най-добрите практики в областта на правоприлагането и проверките на времената на шофиране и периодите на почивка, се приемат в съответствие с процедурата, установена в член 12, параграф 2 от нея.

               (2)

               След въвеждането на цифровия тахограф вниманието на Комисията бе привлечено към нова опасност, произтичаща от инсталирането на устройства за заблуждаване на системата, които по този начин понижават ефективността от прилагането на социалното законодателство във връзка с пътния транспорт.

               (3)

               Следователно е уместно да се гарантира предприемането на целенасочени проверки за такова оборудване от страна на държавите-членки по време на проверки на пътя и проверки в предприятието.

               (4)

               За да се гарантира ефективността на такива проверки, е необходимо също да се определи стандартното оборудване, с което трябва да разполагат проверяващите служители.

               (5)

               Приложения I и II към Директива 2006/22/ЕО следва да бъдат съответно изменени.

               (6)

               Мерките, предвидени в настоящата директива, са в съответствие със становището на комитета, създаден съгласно член 18, параграф 1 от Регламент (ЕИО) № 3821/85 на Съвета (2),

         ПРИЕ НАСТОЯЩАТА ДИРЕКТИВА:
   Член 1
   Директива 2006/22/ЕО се изменя, както следва:

               1.

               В приложение I, част А се добавя следната точка 5:

                           „5.

                           Когато е уместно и с оглед на съображенията за безопасност, проверка на инсталираното в превозните средства записващо оборудване с цел установяване на наличието или употребата на средство(а), целящо(и) разрушаването, потискането, манипулацията или промяната на данни, или внасящо(и) смущения в електронния обмен на данни между елементите на записващото оборудване, или на средства, потискащи или променящи по такъв начин данните преди криптиране.“

               2.

               В приложение II се добавя следната точка 3:

                           „3.

                           Специфично оборудване за анализ, снабдено с подходящ софтуер за проверка и потвърждаване на цифровия подпис, с който са подписани данните, както и със специален софтуер за анализ, възпроизвеждащ подробния скоростен профил на превозните средства преди проверката на тяхното записващо оборудване.“

         Член 2
   1.   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от 31 декември 2009 г. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текстовете на разпоредбите от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 23 януари 2009 година.

            За Комисията

         Antonio TAJANI

            Заместник-председател

      (1)  ОВ L 102, 11.4.2006 г., стр. 35.

      (2)  ОВ L 370, 31.12.1985 г., стр. 8.


title: Директива 2010/34/ЕС на Комисията от 31 май 2010 година за изменение на приложение I към Директива 91/414/ЕИО на Съвета по отношение на разширяването на употребата на активното вещество пенконазол  (Текст от значение за ЕИП)

text:
               1.6.2010

               BG

               Официален вестник на Европейския съюз

               L 134/73

         ДИРЕКТИВА 2010/34/ЕС НА КОМИСИЯТА
   от 31 май 2010 година
   за изменение на приложение I към Директива 91/414/ЕИО на Съвета по отношение на разширяването на употребата на активното вещество пенконазол
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               С Директива 2009/77/ЕО на Комисията (2) пенконазол беше включен като активно вещество в приложение I към Директива 91/414/ЕИО, като в специална разпоредба бе предвидено, че държавите-членки могат да разрешават използването му само в оранжерии и че нотификаторът трябва да предостави допълнителна информация за тр ансформациите и поведението на наличния в почвата метаболит U1 до 31 декември 2011 г.

               (2)

               На 6 май 2009 г. нотификаторът предостави исканата информация на Германия, определена за докладваща държава-членка по силата на Регламент (ЕО) № 451/2000 на Комисията (3). Германия оцени допълнителната информация и на 6 ноември 2009 г. представи на Комисията добавка към проекта за доклада за оценка по отношение на пенконазол, която беше изпратена за коментар на останалите държави-членки и на Европейския орган за безопасност на храните (ЕОБХ). В получените коментари нямаше данни за сериозни проблеми и държавите-членки и ЕОБХ не посочиха каквато и да било причина за отхвърляне на разширяването на употребата. Проектодокладът за оценка и посочената добавка бяха разгледани от държавите-членки и от Комисията в рамките на Постоянния комитет по хранителната верига и здравето на животните и финализирани на 11 май 2010 г. под формата на доклад на Комисията за преглед за пенконазол.

               (3)

               Предоставените от нотификатора нови данни за трансформациите и поведението на метаболита U1 и новата оценка, извършена от държавата-членка докладчик, показват, че може да се очаква препаратите за растителна защита, съдържащи пенконазол, като цяло да отговарят на изискванията, определени в член 5, параграф 1, букви а) и б) от Директива 91/414/ЕИО, по-специално по отношение на видовете употреба, за които са предназначени, както са определени в оригиналната документация, разгледани и подробно описани в доклада за преглед, изготвен от Комисията. Като се има предвид казаното, повече не е необходимо употребата на пенконазол да се ограничава само до използването му в оранжерии, както е определено в Директива 91/414/ЕИО, изменена с Директива 2009/77/ЕО.

               (4)

               Без да се засяга това заключение, е уместно да бъде получена допълнителна информация по някои конкретни въпроси. В член 6, параграф 1 от Директива 91/414/ЕИО се предвижда, че включването на дадено вещество в приложение I може да подлежи на определени условия. Затова е подходящо да се изиска от нотификатора да представи допълнителна информация за тр ансформациите и поведението на наличния в почвата метаболит CGA179944 в кисели почви.

               (5)

               Затова е целесъобразно Директива 91/414/ЕИО да бъде съответно изменена.

               (6)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от 30 юни 2010 г. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Те прилагат тези разпоредби, считано от 1 юли 2010 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите- членки.
   Член 3
   Настоящата директива влиза в сила в деня след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 31 май 2010 година.

            За Комисията

            Председател

         José Manuel BARROSO

      (1)  ОВ L 230, 19.8.1991 г., стр. 1.

      (2)  ОВ L 172, 2.7.2009 г., стр. 23.

      (3)  ОВ L 55, 29.2.2000 г., стр. 25.

      ПРИЛОЖЕНИЕ
      В приложение I към Директива 91/414/ЕИО колоната „Специални разпоредби“ на ред 292 се изменя, както следва:

                  1.

                  Част А се заменя със следното:
                  „ЧАСТ А
                  Може да се разрешава за употреба единствено като фунгицид.“

                  2.

                  В част Б, четвърта алинея първото изречение:
                  „Засегнатите държави-членки изискват представянето на допълнителна информация за трансформациите и поведението на наличния в почвата метаболит U1.“
                  се заменя със следния текст:
                  „Засегнатите държави-членки изискват представянето на допълнителна информация за трансформациите и поведението на наличния в почвата метаболит CGA179944 в кисели почви.“


title: Директива 2010/15/ЕС на Комисията от 8 март 2010 година за изменение на Директива 91/414/ЕИО на Съвета с цел включване на флуопиколид като активно вещество (Текст от значение за ЕИП)

text:
               9.3.2010

               BG

               Официален вестник на Европейския съюз

               L 58/5

         ДИРЕКТИВА 2010/15/ЕС НА КОМИСИЯТА
   от 8 март 2010 година
   за изменение на Директива 91/414/ЕИО на Съвета с цел включване на флуопиколид като активно вещество
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               В съответствие с член 6, параграф 2 от Директива 91/414/ЕИО, на 7 май 2004 г. Обединеното кралство получи заявление от Bayer CropScience за включването на активното вещество флуопиколид в приложение I към Директива 91/414/ЕИО. С Решение 2005/778/ЕО на Комисията (2) бе потвърдено, че документацията е „пълна“, в смисъл че може да се счита, че принципно отговаря на предвидените в приложения II и III към Директива 91/414/ЕИО изисквания за данните и информацията.

               (2)

               В съответствие с разпоредбите на член 6, параграфи 2 и 4 от Директива 91/414/ЕИО е оценено въздействието на посоченото активно вещество върху здравето на човека и върху околната среда по отношение на видовете употреба, предложени от заявителя. На 12 декември 2005 г. определената за докладчик държава-членка представи на Комисията проект на доклада за оценка.

               (3)

               Докладът за оценка беше предмет на партньорска проверка от страна на държавите-членки и ЕОБХ и беше представен на Комисията на 4 юни 2009 г. под формата на научен доклад на ЕОБХ за флуопиколид (3). Този доклад беше преразгледан от държавите-членки и Комисията в рамките на Постоянния комитет по хранителната верига и здравето на животните и беше завършен на 27 ноември 2009 г. под формата на доклад за преглед на Комисията за флуопиколид.

               (4)

               Различните разглеждания показаха, че може да се очаква съдържащите флуопиколид продукти за растителна защита като цяло да удовлетворят изискванията, предвидени в член 5, параграф 1, букви а) и б) и параграф 3 от Директива 91/414/ЕИО, по-специално по отношение на видовете употреба, разгледани и конкретизирани в доклада за преглед на Комисията. Следователно е уместно флуопиколидът да бъде включен в приложение I към посочената директива, за да се гарантира, че разрешенията за продукти за растителна защита, които съдържат това активно вещество, могат да бъдат издавани във всички държави-членки в съответствие с разпоредбите на посочената директива.

               (5)

               Без да се засяга това заключение, е уместно да бъде получена допълнителна информация по някои конкретни въпроси. Съгласно член 6, параграф 1 от Директива 91/414/ЕИО за включването на вещество в приложение I може да бъдат определени условия. По отношение на флуопиколида е уместно да се изиска от нотифициращото лице да предостави допълнителна информация относно значението на метаболита М15 за подпочвените води.

               (6)

               Без да се засягат задълженията, определени с Директива 91/414/ЕИО вследствие на включването на активно вещество в приложение I, на държавите-членки следва да се предостави период от шест месеца след включването, през който да разгледат действащите временни разрешения за продукти за растителна защита, съдържащи флуопиколид, за да се гарантира, че са изпълнени изискванията, установени с Директива 91/414/ЕИО, и по-специално в член 13 от нея, и съответните условия, посочени в приложение I. Държавите-членки следва да преобразуват действащите временни разрешения в окончателни, да ги изменят или да ги отнемат в съответствие с разпоредбите на Директива 91/414/ЕИО. Чрез дерогация от горепосочения срок следва да се предвиди по-дълъг срок за представянето и оценката на пълната документация по приложение III за всеки предвиден вид употреба на всеки продукт за растителна защита в съответствие с единните принципи, установени в Директива 91/414/ЕИО.

               (7)

               Поради това е целесъобразно Директива 91/414/ЕИО да бъде съответно изменена.

               (8)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Държавите-членки приемат и публикуват не по-късно от 30 ноември 2010 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Те прилагат тези разпоредби от 1 декември 2010 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   1.   В съответствие с разпоредбите на Директива 91/414/ЕИО, когато е необходимо, държавите-членки изменят или отнемат действащите разрешения за продукти за растителна защита, съдържащи флуопиколид като активно вещество, до 30 ноември 2010 г. До тази дата те по-специално проверяват дали са изпълнени условията в приложение I към посочената директива, отнасящи се до флуопиколид, с изключение на определените в част Б от вписването за активното вещество, както и дали притежателят на разрешението разполага с документация или има достъп до документация, която отговаря на изискванията на приложение II към посочената директива, в съответствие с условията на член 13, параграф 2 от нея.
   2.   Чрез дерогация от разпоредбите на параграф 1 за всеки разрешен продукт за растителна защита, съдържащ флуопиколид като единствено активно вещество или като едно от няколко активни вещества, всички от които са били вписани в приложение I към Директива 91/414/ЕИО най-късно до 31 май 2010 г., държавите-членки правят повторна оценка на продукта в съответствие с единните принципи, предвидени в приложение VI към Директива 91/414/ЕИО, въз основа на документация, която отговаря на изискванията на приложение III към посочената директива, и като вземат предвид част Б от вписването в приложение I към посочената директива относно флуопиколид. Въз основа на тази оценка те определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.
   След като е извършено определянето, държавите-членки:

               а)

               за продукт, съдържащ флуопиколид като единствено активно вещество — когато е необходимо, изменят или отнемат разрешението не по-късно от 30 ноември 2011 г.; или

               б)

               за продукт, съдържащ флуопиколид като едно от няколко активни вещества — когато е необходимо, изменят или отнемат разрешението до 30 ноември 2011 г. или до датата, определена за това изменение или отнемане в съответната(ите) директива(и), с която(ито) съответното(ите) вещество(а) е(са) добавено(и) в приложение I към Директива 91/414/ЕИО, в зависимост от това коя от двете дати е по-късна.

         Член 4
   Настоящата директива влиза в сила на 1 юни 2010 г.
   Член 5
   Адресати на настоящата директива са държавите-членки.

      Съставено в Брюксел на 8 март 2010 година.

            За Комисията

            Председател

         José Manuel BARROSO

      (1)  ОВ L 230, 19.8.1991 г., стр. 1.

      (2)  ОВ L 293, 9.11.2005 г., стр. 26.

      (3)  Научен доклад на ЕОБХ (2009 г.) 299, 1-158, Заключение относно партньорската проверка на оценката на риска от пестициди за активното вещество флуопиколид (завършен на 4 юни 2009 г.).

      ПРИЛОЖЕНИЕ
      В приложение I към Директива 91/414/ЕИО се добавя следното вписване в края на таблицата:

                     Номер

                     Популярно наименование, идентификационни номера

                     Наименование по IUPAC

                     Чистота (1)

                     Влизане в сила

                     Изтичане срока на включването

                     Специални разпоредби

                     „303

                     Флуопиколид
                     CAS №
                     239110-15-7
                     CIPAC № 787

                        2,6-дихлоро-N-[3-хлоро-5-(трифлуорометил)-2-пиридилметил]бензамид

                     ≥ 970 g/kg
                     Примесът на толуен в техническия материал не трябва да надвишава 3 g/kg

                     1 юни 2010 г.

                     31 май 2020 г.

                     ЧАСТ A
                     Може да бъде разрешена единствено употребата като фунгицид.
                     ЧАСТ Б
                     За прилагането на единните принципи, предвидени в приложение VI, следва да се отчитат заключенията на доклада за прегледа за флуопиколид, и по-специално допълнения I и II към него, така както е завършен от Постоянния комитет по хранителната верига и здравето на животните на 27 ноември 2009 г.
                     При тази цялостна оценка държавите-членки трябва да обърнат особено внимание на:

                                 —

                                 защитата на водните организми,

                                 —

                                 опазването на подпочвените води, когато активното вещество се прилага в области, уязвими по отношение на почвите и/или климатичните условия,

                                 —

                                 риска на боравещите с продукта при неговото прилагане,

                                 —

                                 възможността за пренасяне на големи разстояния по въздуха.

                           Когато е уместно, условията на разрешението следва да включват мерки, целящи смекчаване на рисковете, и следва да стартират програми за мониторинг с цел проверка на евентуалното натрупване и експозиция в уязвимите области.
                     Съответните държави-членки следва да гарантират, че нотифициращото лице ще изпрати на Комисията допълнителна информация относно значението на метаболита М15 за подпочвените води най-късно до 30 април 2012 г.“

         (1)  Допълнителни подробности за идентичността и спецификацията на активните вещества са дадени в доклада за прегледа.